**แบบรายงานการดำเนินงานโครงการกำจัดขยะปรับปรุงสิ่งแวดล้อมป้องกันโรคไข้เลือดออก ปี ๒๕๖๒**

**ระหว่างวันที่ ๖ – ๗ มิถุนายน ๒๕๖๒**

**กองทุนหลักประกันสุขภาพ เทศบาลตำบลดงสมบูรณ์**

1. **หลักการและเหตุผล**

           โรคไข้เลือดออกเป็นโรคติดต่อที่เป็นปัญหาสาธารณสุขที่สำคัญ เนื่องจากโรคนี้มีแนวโน้มการระบาด

ในช่วงฤดูฝนของทุกปี และพบว่าประชากรที่ป่วยด้วยโรคไข้เลือดออกมากที่สุด ได้แก่ กลุ่มเด็กวัยเรียนที่มีอายุ

ตั้งแต่ ๕– ๑๔  ปี รองลงมาคือ เด็กก่อนวัยเรียนและเด็กโตตามลำดับ ปัจจุบันยังพบผู้ป่วยไข้เลือดออกในผู้ใหญ่

และมีการเกิดโรคตลอดทั้งปีอีกด้วยการดำเนินงานควบคุมและป้องกันโรคไข้เลือดออกให้ประสบผลสำเร็จและเกิดประสิทธิภาพนั้น  จำเป็นต้องระดมความร่วมมือจากทุกฝ่ายที่เกี่ยวข้องในการกำจัดยุงลายที่เป็นพาหะนำโรค

โดยการรณรงค์ให้ชุมชนตระหนักถึงความสำคัญของปัญหาโรคไข้เลือดออกและร่วมมือกันในการควบคุมป้องกันโรค ที่ยั่งยืน  เช่น  การรณรงค์  การร่วมมือกับโรงเรียน  ชุมชน   สถานที่ราชการต่างๆ การจัดหาสารฆ่าลูกน้ำ  การพ่นหมอกควันและสารเคมี  การกำจัดแหล่งเพาะพันธุ์ลูกน้ำยุงลาย  การใช้วิธีทางธรรมชาติในการกำจัดลูกน้ำยุงลายและสำคัญที่สุดคือการรู้จักป้องกันตนเองไม่ให้ถูกยุงกัด กลุ่ม อสม.ตำบลดงสมบูรณ์  จึงได้จัดทำโครงการนี้ขึ้นเพื่อควบคุมและป้องกันโรคไข้เลือดออกล่วงหน้าและทันท่วงทีที่เกิดโรค

**๒. วัตถุประสงค์**

๑. เพื่อกำจัดแหล่งเพาะพันธุ์ลูกน้ำยุงลายด้วยความร่วมมือของประชาชนในชุมชน ลดอัตราการป่วยด้วยไข้เลือดออกของคนในชุมชน

๒. เพื่อส่งเสริมให้ประชาชนมีการกำจัดขยะอย่างถูกวิธีและทำความสะอาดบ้านตามหลักสุขาภิบาล

๓. เพื่อส่งเสริมการมีส่วนร่วมพัฒนาปรับปรุงสิ่งแวดล้อมในหมู่บ้าน/ชุมชน

๔. เพื่อส่งเสริมให้ประชาชนมีความรู้ ความเข้าใจ และมีส่วนร่วมในการป้องกันโรคไข้เลือดออกในชุมชน

**3. เป้าหมาย**

 ประชาชนในเขตตำบลดงสมบูรณ์ ทั้ง ๙ หมู่บ้าน

**5. ระยะเวลาการดำเนินงาน**

 วันที่ ๖ – ๗ เดือนมิถุนายน พ.ศ. 25๖๒

**6. พื้นที่ดำเนินงาน**

 ตำบลดงสมบูรณ์ อำเภอท่าคันโท จังหวัดกาฬสินธุ์

**7. งบประมาณ**

 โดยใช้งบประมาณ จากเงินกองทุนหลักประกันสุขภาพเทศบาลตำบลดงสมบูรณ์ รวมเป็นเงิน

 ๔๐,000 บาท

**8. ผู้รับผิดชอบโครงการ**

 กลุ่ม อสม.ตำบลดงสมบูรณ์

**๙. ผลที่คาดว่าจะได้รับ**

1 อัตราป่วยด้วยไข้เลือดออกในชุมชนลดลงเมื่อเปรียบเทียบย้อนหลัง 3 ปี

 2. ประชาชนมีการกำจัดขยะอย่างถูกวิธีและทำความสะอาดบ้านตามหลักสุขาภิบาล

๓. ประชาชนสุขภาพดีด้วยการจัดการสิ่งแวดล้อมในบ้านและพฤติกรรมส่งเสริมสุขภาพ

๔. ประชาชนมีความรู้ ความเข้าใจ และมีส่วนร่วมในการป้องกันโรคไข้เลือดออกในชุมชน

**๑๐.ผลการดำเนินงาน**

        ตำบลดงสมบูรณ์ ได้ดำเนินการอบรมให้ความรู้ในการกำจัดขยะปรับปรุงสิ่งแวดล้อมป้องกันโรคไข้เลือดออก ดำเนินการใน วันที่ ๖ – ๗ มิถุนายน 25๖๒ ผู้เข้าอบรม จำนวน ๑๒๐ คน ส่งเสริมให้คนในชุมชนตระหนักถึง การปรับปรุงสิ่งแวดล้อมภายนอกและภายในบ้านเรือนเพื่อป้องกันโรคไข้เลือดออก มีการกำจัดขยะอย่างถูกวิธี มาตรการที่สำคัญที่เร่งดำเนินการคือ การป้องกันไม่ให้ถูกยุงเกิด โดยเร่งอาสาสมัครสาธารณสุขในพื้นที่ประชาสัมพันธ์ให้ประชาชนกำจัดแหล่งเพาะพันธุ์ยุงลายทั้งในบ้านเรือน และโดยรอบที่พักอาศัย อาทิ ปิดฝาตุ่มน้ำให้มิดชิด ใส่ทรายอะเบทกำจัดลูกน้ำยุงลาย หรือหมั่นเปลี่ยนน้ำตามแจกัน จานรองขาตู้ เป็นต้น นอกจากนี้ยังเน้นการป้องกันไม่ให้ถูกยุงกัด โดยขอความร่วมมือประชาชนให้เจ้าหน้าที่ออกพ่นสารเคมีกำจัดยุงลายตัวแก่ในบ้านเรือน ควบคู่ไปกับประชาสัมพันธ์ให้ประชาชนนอนในมุ้งหากนอนในตอนกลางวัน เนื่องจากยุงลายชอบหากินในเวลากลางวัน ทั้งนี้สิ่งสำคัญในการป้องกันปัญหาโรคไข้เลือดออกคือการกระตุ้นให้ทุกครัวเรือนใส่ใจในการป้องกันโรคไข้เลือดออก